stanford-oval/wikipedia huggingface dataset:
Power (שיר של ליטל מיקס)
הערות שוליים

↑  רובופופ, קמיל פרסל, ג'יימס אברהארט, סטורמזי
↑  אלקטריק, ג'ו קירנס, מאט ראד, סטיב ג'יימס
1 2 3 4  Little Mix Feat Stormzy - Power, Discogs (באנגלית)
↑  Official Singles Chart Top 100 | Official Charts Company, www.officialcharts.com (באנגלית)
↑  Little Mix – Power (באנגלית), נבדק ב-2020-10-06
1 2  BPI
↑  Power (feat. Stormzy), נבדק ב-2020-10-06
↑  Little Mix's 'Power' Music Video Set To Feature RuPaul's Drag Race Stars | MTV UK, www.mtv.co.uk (באנגלית)
↑  Madeline Roth, Little Mix’s Badass ‘Power’ Video Has Their Moms, Stormzy, And RuPaul’s Drag Race Queens, MTV News (באנגלית)
↑  Little Mix - Power (Official Video) ft. Stormzy
↑  Sonho (delas e nosso) realizado! Little Mix sente o poder dos fãs brasileiros em show no GRLS Festival, POPline, ‏2020-03-09 (ב־Brazilian Portuguese)
↑  Power (feat. Stormzy) - Single by Little Mix on iTunes, Apple Music (באנגלית)
| ליטל מיקס |
| --- | --- | --- |
| פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים | פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים |  |
| אלבומי אולפן | DNA • Salute • Get Weird • Glory Days • LM5 • Confetti |  |
| אלבומי אוסף | Between Us |  |
| סיבובי הופעות | DNA Tour • Salute Tour • The Get Weird Tour • The Glory Days Tour • Summer Hits Tour • LM5: The Tour • The Confetti Tour |  |
| ערכים קשורים | The X Factor • Little Mix The Search |  |
| ליטל מיקס – סינגלים |
| --- | --- | --- |
| DNA | "Wings" • "DNA" • "Change Your Life" • "How Ya Doin'?" |  |
| Salute | "Move" • "Little Me" • "Salute" |  |
| Get Weird | "Black Magic" • "Love Me Like You" • "Secret Love Song" • "Hair" |  |
| Glory Days | "Shout Out to My Ex" • "Touch" • "No More Sad Songs" • "Power" |  |
| LM5 | "Woman Like Me" • "Think About Us" • "Joan of Arc" • "Wasabi" |  |
| Confetti | "Break Up Song" • "Holiday" • "Sweet Melody" • "Confetti" |  |
| Between Us | "Love (Sweet Love)" • "No" |  |
| סינגלים אחרים | "Cannonball" • "Word Up!" • "Reggaetón Lento (Remix)" • "Only You" • "Bounce Back" • "One I've Been Missing" • "No Time for Tears" •  "Heartbreak Anthem" • "Kiss My (Uh-Oh)" |  |
| --- | --- |
בקרת זהויות :  MusicBrainz work: 57615871-ec0b-4198-8a36-8fb39aa423cd
אבא יוסף הבנאי

| --- | --- |

קבר עממי המיוחס לו בצפת
 מקום קבורה:  צפת (זיהוי עממי מהמאה ה-18)
 תקופת הפעילות:  דור רביעי לתנאים
 השתייכות:  חז"ל
 בני דורו:  אבנימוס הגרדי
אבא יוסף הבנאי הוא דמות של חכם יהודי המוזכרת במדרש שמות רבה. על פי המדרש, מסתמן כי חי במאה השנייה לספירה, בתקופתו של אבנימוס הגרדי, פילוסוף יווני שהיה בן זמנו של התנא רבי מאיר.
הציטוט הבא לקוח ממדרש שמות רבה, והוא המקור היחיד המזכיר את דמותו של אבא יוסף הבנאי. בקטע זה מתואר דו-שיח בין אבנימוס הגרדי, פילוסוף יווני ידוע, לבין חכמי ישראל. השאלה הקוסמולוגית שמעלה אבנימוס מובילה את החכמים להפנות אותו לאבא יוסף הבנאי, המוצג כמומחה בענייני בריאת העולם.
שאל אבנימוס הגרדי את רבותינו. אמר להם. היאך נבראת הארץ תחלה. אמרו לו. אין אדם בקי בדברים הללו אלא נלך אצל אבא יוסף הבנאי. הלך ומצאו שהוא יושב על הקרויה. אמר לו. שאלה יש לי לשאול אותך. אמר ליה. איני יכול לירד מפני שאני שכיר יום. אלא שאל מה אתה מבקש. אמר ליה. היאך נבראת הארץ תחלה. אמר ליה. נטל הקדוש ברוך הוא עפר מתחת כסא הכבוד וזרק על המים ונעשית ארץ. וצרורות קטנות שהיו בעפר נעשו הרים וגבעות. שנאמר "בצקת עפר למוצק ורגבים ידובקו"
קברו ואגדת הצדיק הלבן

על פי מסורת מאוחרת המתועדת לראשונה במחצית הראשונה של המאה ה-18 (שנת תק"ב, כ-1600 שנה אחרי תקופת אבא יוסף), אשר על פי הטענה עברה מדור לדור, קברו מצוי במערה בצפת. בסמוך לקבר נבנה בית כנסת על שמו, וכן בית ומקוה טהרה על שמו. אגדה מספרת כי פעם אחת גזר הפחה על יהודי צפת שיביאו לו כמה מאות תרנגולים לבנים. באותה עת תרנגול לבן היה נדיר, ורוב התרנגולים היו צבעוניים. יהודים עלו לציונו של אבא יוסף הבנאי, ובקשו שם רחמי שמים. אז התגלה אבא יוסף הבנאי לאחד מהם בחלום ואמר שיביאו לקברו כמה מאות תרנגולים צבעוניים, ובדרך נס הפכו התרנגולים ללבנים. מאז נקרא גם בשם 'הצדיק הלבן', או 'צדיק התרנגולות'. אי לכך, רוב המסורות מייחסות סיפור זה לרבי יוסף סרגוסי.
לקריאה נוספת

הרב אהרן הימן, "אבא יוסף הבנאי", תולדות תנאים ואמוראים, לונדון, תר"ע, חלק ב, עמוד 337, באתר היברובוקס
ישראל מאיר גבאי, מקומות קדושים וקברי צדיקים בגליל, חלק א', 2007\2011
הערות שוליים

↑  במשך הדורות, עקב מסורת קברו בצפת, נוצר בלבול בשמו, ונקרא לעיתים 'רבי יוסף בנאה'
↑  איגרת רבי אברהם ישמעאל חי סנגויניטי, תלמיד האור החיים.
↑  כן תואר בספר אהבת ציון על ספר תורה אשר קבור למראשותיו. כיום נראה הבליטה בסוף הקבר של ספר התורה
| --- | --- |
בקרת זהויות :  NLI: 987013178188305171 
ערך זה הוא קצרמרבנושא תנאים. אתם מוזמנים לתרום לוויקיפדיה ו.
הכניסה לקברו של רבי יוסף בנאה, צפת, אמצע המאה ה-20.
פתיחת דלת בית הכנסת על שם רבי יוסף בנאה, בידי הרב המקומי (ששמו יוסף בנאי), צפת, אמצע המאה העשרים
Trove

| --- | --- |
 סוג:  מסד נתונים מקוון 
 תקופת הפעילות:  2009–הווה (כ־16 שנים) 
 בעלות:  הספרייה הלאומית של אוסטרליה 
 trove.nla.gov.au
 
Trove (בעברית: טרוב) הוא שירות אוסטרלי המאפשר גישה חופשית למאגרי מידע הכוללים מסמכי טקסט, תמונות דיגיטליות, מידע אודות פריטים שאינם זמינים דיגיטלית, ומנוע חיפוש היררכי. המאגר מורכב מארכיונים, תמונות, עיתונים, מסמכים רשמיים, אתרי אינטרנט, כתבי יד ומקורות נוספים. המאגר מנוהל על ידי הספרייה הלאומית של אוסטרליה בשותפות עם ספקי תוכן אוסטרליים, ויש לו מעל ל-70,000 משתמשים מדי יום.
היסטוריה

משנת 1981 פותחו באוסטרליה מערכות מחשב לביבליוגרפיה, ועם הזמן הורחבו לנתונים נוספים. אחד הפרויקטים הבולטים בתחום זה היה ארכיון "פנדורה". בשנת 2009 אוחדו השירותים השונים והיישום "טרוב" הושק לשימוש ציבורי. החידוש העיקרי בטרוב היה מנוע חיפוש היררכי, שהחליף שמונה מנועי חיפוש שונים שהיו בשימוש במערכות הקודמות.
המיזם התקבל בהתלהבות בקהילה האקדמית והפוליטית באוסטרליה, אך משנת 2015 החלה ממשלת אוסטרליה לקצץ את תקציבי המיזם, וצוות התפעול שלו הצטמצם משמעותית.
באוגוסט 2020 הושקו לוגו וממשק משתמש חדשים למערכת. בלוגו מוצגת כוונת ברזל.
טרוב זכה בשנת 2011 בשני פרסים מממשלת אוסטרליה, על ההצטיינות בתחום המידע המקוון ובקטגוריית אספקת שירות.
תוכן המאגר > ספרים ועיתונים

טרוב מאפשר חיפוש ספרים בכל הקטלוגים של הספריות באוסטרליה. הוא מספק גישה לספרים, ספרי אודיו, ספרים בפורמט דיגיטלי ופרסומים אקדמיים, כולל תזות.
ארכיון העיתונות של טרוב כולל כ-700 עיתונים וכתבי עת היסטוריים, רובם עד שנת 1957. פרויקט הדיגיטציה של העיתונים, לצורכי חיפוש, נעשה משנת 2008 בעזרת מיקור המונים.
תוכן המאגר > אתרי אינטרנט

משנת 2019 שירות טרוב מאחסן גם עותקים של כל אתר אינטרנט אוסטרלי, ומאפשר חיפוש בהם.
תוכן המאגר > נתונים נוספים

המאגר כולל גם:
תמונות, תצלומים דיגיטליים, כרזות וגלויות.
מוזיקה, קובצי שמע וסרטוני וידאו, המתעדים תוכניות רדיו וטלוויזיה וכן אירועים היסטוריים.
מפות
יומנים, מכתבים וארכיונים של סופרים ושל אנשי ציבור
רשימות פריטים: כל משתמש שנרשם לשירות יכול לייצר רשימות פריטים לכל מטרה, ולשתף רשימות אלה עם משתמשים אחרים.
שער העיתון "The Leader" משנת 1915, שראה אור באורנג' (ניו סאות' ויילס). דף זה נסרק בשנת 2013 וציין 10 מיליון סריקות במאגר.
אוטומט הסתברותי

במתמטיקה ומדעי המחשב, אוטומט הסתברותי הוא הכללה של אוטומט סופי לא דטרמיניסטי (אסל"ד). באוטומט הסתברותי לכל מעבר בין מצבים מותאמת הסתברות, כך שמטריצת המעברים של האוטומט המתקבלת היא מטריצה סטוכסטית.
השפות המתקבלות על ידי אוטומטים הסתברותיים נקראות שפות סטוכסטיות, והן מכילות את השפות הרגולריות בתור תת-קבוצה.
מספר השפות הסטוכסטיות אינו בן מנייה.
את הרעיון של אוטומט הסתברותי הציג לראשונה פרופסור מיכאל רבין ב-1963.
במחשוב קוונטי אוטומט סופי קוונטי הוא מקביל למונח אוטומט הסתברותי.
הערות שוליים

↑  מיכאל רבין (1963). "Probabilistic Automata". Information and Control. 6 (3): 230–245. doi:10.1016/s0019-9958(63)90290-0. נבדק ב-27 במרץ 2015. {{cite journal}}:  (עזרה)
| --- | --- |
בקרת זהויות :  NKC: ph124559
אברהם בן שלמה הירחי

| --- | --- |
 לידה:  המאה ה־14 לוניל, צרפת 
 פטירה:  המאה ה־14 
 עיסוק:  פילוסוף, מתמטיקאי 
 
אברהם בן שלמה הירחי היה פילוסוף ומתמטיקאי יהודי שחי במאה ה-14.
תולדותיו וייחודו

הידיעות הביוגרפיות אודות אברהם בן שלמה דלות ביותר. מכינויו "הירחי" ניתן ללמוד כי מקורו בעיר לוניל שבדרום צרפת, מחוז פרובאנס. לפי הערכות החוקרים חי ופעל במחצית השנייה של המאה ה-14. במאה ה-17 תועד שמו כ"אברהם בן רש"י" במובן בן ר' שלמה ירחי. תיעוד זה הוביל הוגים שונים לחשוב בטעות כי מדובר בבנו של רש"י, פרשן המקרא המפורסם, בן המאה ה-11, אשר הוליד בנות בלבד.
חיבורו היחיד המוכר כיום הוא "ביאור פתיחת איקלידס" העוסק במעלות לימוד המתמטיקה ("החכמות הלימודיות"), ובדגש על גאומטריה ("חכמת ההנדסה"). חיבור עברי זה מצטט ועושה שימוש בתרגומים עבריים רבים בני תקופתו להגות המתמטית של אוקלידס ומבאריה. להערכת החוקר גד פרוידנטל, חיבור קצר זה הוא יוצא דופן בספרות המחשבה היהודית של ימי הביניים וזאת משום עמדת המחבר כי ללימוד המתמטיקה ערך דתי בפני עצמו. גישה זו נוגדת את התפישה הלימודית המקובלת בקרב ההוגים השכלתנים בני התקופה (כגון הרמב"ם וממשיכיו) כי הלימוד מתמטיקה הוא רק מדרגה פונקציונלית בדרך להשגת מדעים מתקדמים יותר כגון פיזיקה ("מעשה בראשית") ומטאפיזיקה ("מעשה מרכבה").
בחיבורו, אברהם בן שלמה הירחי, אינו מפתח תפישה עקרונית זו, אך קובע כי למוד המתמטיקה נושאת בחובה סוד עמוק הקשור למהות ההשגחה האלוהית:
והתועלת הרביעי חזק הקדימה לפני שקדמו, והוא שלמוד זאת החכמה הלמודית בסוגה ובמינה הוא סבת ההשגחה האלהית במין האנושי, ובעבורה הוא מושגח מה שאפשר שיושגח המין האנושי וישאר באיש. וזה סוד גדול מסודות הדת, והמבין יבין
לקריאה נוספת

גד פרוידנטל, לימוד המתמטיקה כ'סוד גדול מסודות הדת' במאה הארבע עשרה: 'ביאור פתיחת איקלידס' לאברהם בן שלמה הירחי (מהדורה ביקורתית מוערת). מחקרי ירושלים במחשבת ישראל, יד, 129-158.
רפאל הלפרין, אטלס עץ חיים, ה: ראשונים, תל אביב תשמ"א, עמ' 209, מס' 1593
הערות שוליים

↑  רפאל הלפרין, אטלס עץ החיים, ה: ראשונים, תל אביב, 1981, עמ' 209
↑  מקור הבלבול בספר "שפתי ישנים" משנת 1680. ראו מאמרו של גד פרוידנטל לעיל.
| --- | --- |
בקרת זהויות :  NLI: 987013131775805171
Touch (שיר של ליטל מיקס)

"Touch" (בעברית: "מגע") הוא שיר של הלהקה הבריטית ליטל מיקס. השיר יצא לאור ב-9 בדצמבר 2016 כסינגל השני מתוך האלבום הרביעי של ליטל מיקס, Glory Days.
בנובמבר 2016, ליטל מיקס הוציאו את השיר כסינגל הקידומי הרביעי מהאלבום וב- בדצמבר 2016 הכריזו כי הן בחרו את השיר להיות הסינגל השני מאלבום האולפן הרביעי שלהן. ב-28 בפברואר 2017, רמיקס בשיתוף Kid Ink שיצא לאור בנוסף.
השיר הגיע למקום ה-4 במצעד הבריטי, ונכנס לעשירייה הפותחת במצעד של מקסיקו, סקוטלנד ואירלנד.
השיר היה מועמד בטקס פרסי המוזיקה הבריטית לשנת 2017 בקטגוריית סינגל השנה והקליפ בקטגוריית וידאו השנה.
קידום והופעות

הלהקה הופיעה עם השיר בגמר של ה-The X Factor, דבר שהקפיץ את השיר למקום 23 במצעד הסינגלים הבריטי.
וידאו קליפ

הקליפ יצא ב-19 בינואר 2017. הקליפ הוא בכיכובן של הלהקה והרקדנים שלהן. הלהקה נמצאת במעין מבוך צבעוני ובמהלך השהות שלהן במבוך הן רוקדות עם הרקדנים שלהן לצלילי השיר.
הקליפ הוביל איתו תגובות שליליות, בטענה שהוא פרובוקטיבי מדי וחסר תוכן. נכון ליוני 2018 לקליפ יש מעל 250 מיליון צפיות ביוטיוב.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 13 |  |
|  אירופה | אירופה הוט 100 | 5 |  |
|  אירלנד | מצעד הסינגלים האירי | 5 |  |
|  הולנד | מצעד 40 הסינגלים ההולנדיים | 69 |  |
|  הונגריה | Rádiós Top 40 | 37 |  |
|  הממלכה המאוחדת | מצעד הסינגלים הבריטי | 4 |  |
|  ולוניה | אולטראטופ 40 | 23 |  |
|  מקסיקו | טופ 100 – מקסיקו | 10 |  |
|  ניו זילנד | המצעד הניו זילנדי הרשמי | 22 |  |
|  סלובקיה | ČNS IFPI | 45 |  |
|  סקוטלנד | מצעד הסינגלים הסקוטי | 3 |  |
|  פורטוגל | מצעד הסינגלים הפורטוגזי | 77 |  |
|  פלנדריה | אולטראטופ 50 | 24 |  |
|  צרפת | SNEP | 195 |  |
|  קנדה | קנדה הוט 100 | 57 |  |
נתוני מכירות

| מקום | תארים | מכירות |
| --- | --- | --- |
| הממלכה המאוחדת | פלטינה | 600,000 |
| אוסטרליה | 2× פלטינות | 140,000 |
| איטליה | זהב | 25,000 |
| בלגיה | זהב | 15,000 |
| ניו זילנד | זהב | 15,000 |
The Star Chapter: Sanctuary

The Star Chapter: Sanctuary (בעברית: פרק הכוכבים: מקלט; בקוריאנית: 별의장: Sanctuary) הוא המיני-אלבום השביעי בשפה הקוריאנית של להקת הבנים הדרום-קוריאנית Tomorrow X Together (בקיצור TXT). האלבום יצא ב-4 בנובמבר 2024 דרך חברות התקליטים ביג היט מיוזיק, ריפבליק רקורדס ו-YG פלוס. הוא כולל שישה שירים, בהם הסינגל המוביל "Over the Moon".
רקע והוצאה לאור

מוקדם יותר בשנת 2024, הוציאה הלהקה את המיני-אלבום השישי שלה, Minisode 3: Tomorrow, שזכה להצלחה מסחרית עם מכירות של 1.18 מיליון עותקים ביום יציאתו. במהלך השנה יצאה הלהקה לסיבוב ההופעות השלישי שלה, "Act: Promise", ובחודש ספטמבר ערך יונג'ון את הופעת הבכורה הסולו שלו עם השיר "Ggum".
באוקטובר 2024, הכריזה ביג היט מיוזיק על האלבום החדש שיתחיל סדרה חדשה בשם "פרק הכוכבים" (The Star Chapter), שממשיכה את סדרות "פרק החלום", "פרק הכאוס", "פרק השם" ו-"Minisode". ב-27 באוקטובר יצאו קליפים מקדימים לכל רצועות האלבום בערוץ היוטיוב של הלהקה. ביום שלפני יציאת האלבום, ביצעה הלהקה את הסינגל "Over the Moon" כהפתעה בהופעת הסיום של סיבוב ההופעות שלה בסיאול.
הרכב וסגנון

האלבום מאופיין בהשפעות סגנון R&B ובמילים בוגרות יותר בהשוואה לעבודות קודמות של הלהקה. הביקורות השוו את הסאונד של האלבום לאלבום Justified של ג'סטין טימברלייק.
השיר הפותח, "Heaven", הוא שיר פופ עם קצב דיסקו קליט. השיר המוביל, "Over the Moon", הוא שיר R&B בהשפעת תחילת שנות ה-2000, עם גיטרות "חלומיות". השיר "Danger" מאופיין אף הוא בסגנון R&B, ואילו "Resist (Not Gonna Run Away)" משלב גיטרה אקוסטית וביט של R&B משנות ה-2000. השיר "Forty One Winks" מציג אווירה קצבית יותר, בעוד ש-"Higher than Heaven" משלב סגנון פופ עליז וקופצני.
הצלחה מסחרית

המיני-אלבום זכה למעמד "מיליון עותקים" בשבוע הראשון ליציאתו, בפעם החמישית ברציפות עבור הלהקה, עם מכירות של 1,217,880 עותקים ביום הראשון. ביפן נמכרו 270,000 עותקים ביומיים הראשונים בלבד, נתון שהעלה משמעותית את נתוני המכירות בהשוואה לאלבום הקודם של הלהקה.
רשימת הרצועות

| מס' | שם | משך |
| --- | --- | --- |
| 1. | Heaven  | 2:34 |
| 2. | Over the Moon  | 2:37 |
| 3. | Danger  | 2:15 |
| 4. | Resist (Not Gonna Run Away)  | 2:09 |
| 5. | Forty One Winks  | 2:33 |
| 6. | Higher than Heaven  | 2:41 |
| משך כולל: | משך כולל: | 14:52 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 2 |
|  ארצות הברית | מצעד האלבומים העולמיים | 1 |
|  גרמניה | GfK – טופ 100 | 25 |
|  הממלכה המאוחדת | מצעד האלבומים הבריטי | – |
|  הממלכה המאוחדת | מצעד האלבומים הדיגיטליים הבריטי | 11 |
|  ולוניה | אולטראטופ 40 | 39 |
|  יוון | IFPI Greece | 29 |
|  יפן | אוריקון | 1 |
|  פלנדריה | אולטראטופ 50 | 47 |
|  צרפת | SNEP | 26 |
|  שווייץ | המצעד השווייצרי | 35 |
הערות שוליים

↑  ג'וני גולדשטיין, סלואו ראביט, ביטמן באנג, מארק שיק, קרסון תאצ'ר, אוון מיינווד, Dem Jointz, מייז, אוון גרטנר וסם פרסטון
1 2  Joseph Kocharian, TOMORROW X TOGETHER talk concepts of romance and escape for their new mini-album 'The Star Chapter: Sanctuary' and why OASIS are 'Icons', Rolling Stone UK, ‏2024-11-04 (באנגלית בריטית)
↑  TOMORROW X TOGETHER | Biography, Music & News, Billboard (באנגלית אמריקאית)
↑  TOMORROW X TOGETHER | Biography, Music & News, Billboard (באנגלית אמריקאית)
↑  Offizielle Deutsche Charts, www.offiziellecharts.de
↑  Official Album Downloads Chart on 8/11/2024, Official Charts (באנגלית)
↑  Tomorrow X Together - The Star Chapter: Sanctuary - ultratop.be, www.ultratop.be
↑  IFPI Charts | Ghostarchive, ghostarchive.org
↑  2024年11月04日～2024年11月10日 オリコン週間 アルバムランキング, ORICON NEWS
↑  Tomorrow X Together - The Star Chapter: Sanctuary - ultratop.be, www.ultratop.be
↑  Top Albums, SNEP (ב־)
↑  Tomorrow X Together - The Star Chapter: Sanctuary, נבדק ב-2024-11-19
| --- | --- |
בקרת זהויות :  MusicBrainz release group: be8683f5-ddc3-473f-b461-ee0a88b4d9dd 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "The Star Chapter: Sanctuary".
אבא מרי בן אליגדור

| --- | --- |
 השקפה דתית:  יהדות 
 
רבי אַבָּא מָרִי בֶּן אֶלִיגְדוֹר שֶׂן נַגָּרִי (לעיתים: סן או סניור, אשתרוק דה נובס) היה מלומד יהודי פרובנסלי, ומחכמי פרובנס ברבע הראשון של המאה ה-14. מלבד עיסוקו בתלמוד היה אבא מרי גם פילוסוף, אסטרונום ורופא.
אבא מרי חי בעיר סלון (אנ'). שנות לידתו ופטירתו המדויקות אינן ידועות, ואולם נכתב כי בשנת ה'צ"ה, 1335, כבר היה זקן בא בימים.
יצירתו

יצירתו של אבא מרי בן אליגדור חבקה את כל תחומי העניין שלו, לפי רבי אברהם אבן לטיף, חיבר אבא מרי ספרים בחכמת הטבע, ההיגיון, הפילוסופיה, פירושים על המקרא ועל ספר איוב, חידושים על כמה ממסכתות התלמוד הבבלי ועל פרקי דרבי אליעזר. חלק מכתביו אלו השתמרו ונמצאים בספריות ברחבי אירופה.
משה שטיינשניידר הסתפק אם לייחס לאבא מרי את כתיבת המבוא ליסודות, ספרו של אוקלידס, אך לדעת לוי גינצבורג בערכו של אבא מרי באנציקלופדיה היהודית, אין מקום לספק בנושא זה, ואבא מרי הוא אכן מחבר המבוא.
תלמידיו

מבין תלמידיו של אבא מרי נודעו: קלונימוס בן קלונימוס והאסטרונום שמואל בן יהודה ממרסיי. האחרון כתב עליו בהקדמתו לעותק של אלמגסט: ”יגעתי בחכמת התכונה עם החכם הישיש השלם מורנו הרב אבא מרי יצ"ו הידוע בהמון שן אשטרוג דנובש... במגדל שלון יע"א”.
הערות שוליים

↑  בספרו "שערי שמים", עמ' 76.
| --- | --- |
בקרת זהויות :  NLI: 987013131775905171
אדם זאב (רומנסה)

אדם זאב (בצרפתית: Bisclaveret) היא עלילה ברטונית ואחת מתריסר העלילות של מארי דה פרנס, שנכתבו ככל הנראה בסוף המאה ה-12. היא מגוללת את סיפורו של איש זאב הנלכד בצורתו החייתית בידי אשתו הבוגדנית ולאחר מכן על ידי המלך. הסיפור היה אהוד מאוד ועובד לתוך "העלילה על מליון" ("Le Lai De Melion"), וככל הנראה סר תומאס מלורי ציינו כמקור ב"מות ארתור".
תקציר העלילה

ברון מחבל ברטאן בשם אדם-זאב, נהג להיעלם בכל שבוע למשך שלושה ימים שלמים מבלי שאשתו, או מי מבני ביתו, ידעו לאן שם פעמיו. לבסוף, לאחר שאשתו התחננה בפניו שיגלה לה זאת, הוא הודה בפניה שהוא אדם זאב, והוסיף שעליו להחביא את בגדיו במקום מסתור בטוח על מנת שיוכל לשוב לקדמותו בכל פעם. הוא גם סיפר לה היכן היה נוהג להחביא את בגדיו. זמן מה לאחר מכן, באחד מימי היעדרו, היא זימנה אליה אביר שרחש לה חיבה, ושלחה אותו לגנוב את בגדי בעלה ממקום המסתור. משבעלה לא שב, היא התחתנה עם האביר מקץ תקופה.
בחלוף שנה, המלך, חברו של אדם זאב, יצא למסע-ציד, וכלבי-הציד שלו כיתרו את אדם זאב במצבו החייתי. מיד כשהבחין במלך, אדם זאב רץ אליו והתחנן על חייו; הוא הסיר את הארכוף מעל רגלו של המלך ונישקה לכל אורכה. דבר זה הדהים את המלך וגרם לו להרחיק את הכלבים. בחזור משלחת-הציד עם אדם זאב כבן-לוויה, המלך שמח בפלא. כל באי הארמון אהבו אותו בשל אצילותו ועדינותו.
יום אחד הגיע לארמון בעלה האביר של אשת אדם זאב, והלה תקף אותו שוב ושוב. משום שהזאב מעולם לא נהג באלימות שכזו לפני כן, כולם היו בטוחים שהאביר ודאי פגע בו באופן כלשהו. זמן קצר לאחר מכן, המלך הלך ליער בו מצא את אדם זאב. אשת אדם זאב ניגשה אל המלך, ואדם זאב תקף אותה, ושיסע את אפה לגזרים.
אדם חכם ציין שהזאב מעולם לא נהג כך בעבר, ושהאישה הזו הייתה אשת אדם זאב, שנעלם. המלך העביר את האישה לחקירה, ובה היא התוודתה ומסרה את מיקום הבגדים הגנובים. הם הניחו את הבגדים לפני הזאב, וזה התעלם מהם; החכם יעץ להם לקחת את הזאב והבגדים אל חדר-שינה, כדי שיוכל להתלבש בפרטיות.
מששב לקדמותו, השיב המלך לאדם זאב את אדמותיו, והוציא לגלות את אשתו ואת האביר. ברבות הימים נודע שכל ילדיה של האישה נולדו מחוסרי-אף.
לקריאה נוספת

אריה סתיו, עלילות אבירי השולחן העגול - מבחר פרקי שירה מן הסאגה הארתוריאנית, הוצאת הקיבוץ המאוחד, 2007.
ברגס ובסבי (מתרגמים), ספר העלילות של מארי דה פרנס - הגרסה האנגלית, הוצאת ספרי פינגווין, 1986.
Time for Peace

Time for Peace הוא אלבום אולפן השישי של הזמרת ריטה שיצא בשנת 2000 והשני שהוקלט מחוץ לישראל.
רקע

האלבום עובד והופק מוזיקלית על ידי קוראדו רוסטיצ'י האיטלקי שעבד בין היתר עם ויטני יוסטון, אלטון ג'ון, ג'ורג' מייקל ורבים אחרים, האלבום הופץ בהשקה מיוחדת בצרפת בלבד ולאחר כמה חודשים החלה מכירתו גם בישראל.
האלבום כולל את השירים: "הכניסיני תחת כנפך" מאלבומה הראשון, "מהוואל" מהאלבום תפתח חלון וגרסת כיסוי לשיר של סלין דיון "To Love You More".
האלבום נמכר בכ-28,000 עותקים, מהם כשליש בישראל וזכה למעמד של אלבום זהב.
רשימת השמעה

| מס' | שם | משך |
| --- | --- | --- |
| 1. | Time for Peace  | 5:22 |
| 2. | When The House Is Empty  | 4:54 |
| 3. | Show Me  | 4:34 |
| 4. | All Winter's Gone  | 4:22 |
| 5. | Little Boy Blue  | 4:16 |
| 6. | He'll Come Home  | 4:34 |
| 7. | Time For Mercy  | 4:54 |
| 8. | Safe In Your Arms  | 4:10 |
| 9. | Pure Red  | 4:04 |
| 10. | Under Your Wing  | 4:51 |
| 11. | To Love You More  | 5:02 |
| 12. | Simplest Things  | 4:41 |
| 13. | Mahawal  | 4:16 |
סינגלים

"Time for Peace" יצא לאור כסינגל ראשון בשנת 1999 בצרפת ובשנת 2000 באירופה מלווה בוידאו קליפ. ובשנת 2013 הקליטה ריטה גרסה חדשה לשיר עבור המופע "מנגינות למען השלום" שהתקיים במטה האומות המאוחדות שבניו יורק.
"Show Me" יצא לאור כסינגל שני בשנת 2000.
נתוני מכירות

| מקום | תואר | מכירות |
| --- | --- | --- |
| ישראל (IFPI) | זהב | 28,000 |
Ti muovi

| --- | --- |

 סינגל בביצוע דיודאטו
 מתוך האלבום Ho acceso un fuoco
 יצא לאור:  7 בפברואר 2024
 סוגה:  מוזיקת פופ 
 שפה:  איטלקית
 אורך:  3:06
 חברת תקליטים:  קרוסלו רקורדס
 כתיבה:  דיודאטו
 
"Ti muovi" (בעברית: "אתה זז") הוא שיר שהוקלט על ידי הזמר האיטלקי דיודאטו. הוא יצא לאור ב-7 בפברואר 2024 בהוצאת חברת התקליטים קרוסלו רקורדס, כסינגל מתוך אלבום האולפן שלו, Ho acceso un fuoco.
השיר הגיע למקום ה-20 במצעד הסינגלים האיטלקי.
רקע וכתיבה

השיר נכתב על ידי המבצע בלבד. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11.1 מיליון השמעות.
"Ti muovi" היה שירו של דיודאטו לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-13.
וידאו קליפ

הווידאו קליפ הרשמי של השיר פורסם ב-7 בפברואר 2024.
נכון ליוני 2024 עומד מונה הצפיות של הקליפ על למעלה מ-4.5 מיליון צפיות.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  איטליה | מצעד הסינגלים האיטלקי | 20 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | זהב | 50,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 7 בפברואר 2024 | הזרמת מוזיקה • הורדה דיגיטלית | קרוסלו רקורדס |  |
הערות שוליים

↑  Ti muovi, ספוטיפיי
↑  - Ti muovi (Official video - Sanremo 2024), יוטיוב
↑  Ti muovi - Single, אפל מיוזיק
| --- | --- |
בקרת זהויות :  MusicBrainz release group: 60ec0f1a-3a77-493c-8c6e-ef202263df36  MusicBrainz work: 4f0f258a-1d90-45e9-bc7c-4796a2a8e3d7
אברהם ורנר

ערך זה עוסק ברב ישראלי. אם התכוונתם לרב ליטאי-אנגלי, ראו .
| --- | --- |
אין תמונה חופשית
 לידה:  1890 ירושלים, האימפריה העות'מאנית 
 פטירה:  1978 (בגיל 88 בערך) 
 תקופת הפעילות:  ?–1978 
 אב:  שמחה בונם ורנר 
 
 תפקידים נוספים:  רב 
 
הרב אברהם ורנר (תר"נ, 1890 – תשל"ח, 1978) היה רבן של מושבות הגליל העליון, ולאחר מכן כיהן כרבה הראשון של נתניה.
תולדותיו

נולד בירושלים לרב שמחה בונם ורנר, דיין בעדה החרדית, שהיה בנו של הרב משה מנחם מנדל ורנר, מקים שכונת בתי ורנר בירושלים. אמו הייתה בתו של הרב יהודה לייב קסטלניץ, בן אחותו של האדמו"ר הראשון של חסידות סלונים הרב אברהם וינברג, בעל "יסוד העבודה". למד בישיבת תורת חיים. היה מקורב לרידב"ז והוסמך על ידו. הרידב"ז בחר בו כחתן לנכדתו, נחמה פייגה, בת בנו הרב משה בצלאל.
לאחר נישואיו התגורר בצפת וסייע לישיבתו של הרידב"ז בעיר. כמו כן ניהל את התלמוד תורה האשכנזי בצפת. בשנת תרפ"ו (1926) התמנה לרבן של המושבות בגליל העליון, ומושבו היה בראש פינה. במשך שש שנים עסק בפיתוח וקידום ענייני הדת והחינוך הדתי במושבות האזור, היה בקשר עם נציגי הברון רוטשילד וכיהן כשליחו של הראי"ה קוק בעניינים שונים. בשנת תרצ"ב (1932) התמנה כרב בלורנס שבמדינת מסצ'וסטס, ארצות הברית. אחיו, הרב אשר זאב ורנר, כיהן אף הוא כרב בארצות הברית באותה תקופה.
בשנת תרצ"ד (1934) שב לארץ ישראל והתמנה כרבה של נתניה, שנוסדה חמש שנים לפני כן. באותה שנה שב גם אחיו, הרב אשר זאב, מארצות הברית והתמנה לרב הקהילה החרדית בטבריה.
הרב ורנר כיהן ברבנות עשרות שנים. הוא הקים את התשתית הרוחנית והדתית בנתניה וייסד בה מוסדות דת שכללו בתי ספר, ישיבה, כולל אברכים ורשת שיעורי תורה.
בתחילת שנות ה-50, לאחר שהוקמה מועצה דתית בנתניה, סירב הרב ורנר להיות כפוף למועצה הדתית. לאחר שכל ניסיונות הרבנות הראשית לשכנע את הרב ורנר לפעול תחת המועצה הדתית נכשלו, הם הודיעו ביוני 1957 שהוא אינו מוסמך לרשום נישואין.
בשנת 1960, מונה הרב משה לוין לרב הראשי האשכנזי של נתניה על ידי הרב יצחק נסים. הרב ורנר המשיך להופיע בעיתונות כ"רבה של נתניה" במקביל למתן כינוי זה לרב לוין. עם השנים הוכר הרב לוין כרב העיר האשכנזי והרב ורנר הוזכר בעיתונות בלא תואר.
בשנת תשל"ג נפטרה אשתו, והיא בגיל 80.
הרב ורנר נבחר ל'יקיר נתניה'. לאחר פטירתו (בשנת תשל"ח), נקרא אחד מהרחובות בעיר על שמו. הובא למנוחות לצד אשתו בבית העלמין שיכון ותיקים בנתניה.
משפחתו

בנו, שלמה זאב, שימש כעוזרו הקרוב של אביו בענייני הדת בנתניה. נפטר בשנת תשכ"ט
בתו, שושנה, נישאה לרב אליעזר יהודה ולדנברג